Torinon kuninkaallinen palatsi

Torinon kuninkaallinen palatsi () on palatsi Torinossa, Italian Piemontessa.

Paikalla sijaitsi ennen piispaintalo, joka muutettiin palatsiksi sen jälkeen, kun Torinosta tuli Savoijin herttuakunnan pääkaupunki. Työt aloitettiin vuonna 1584 arkkitehti Ascanio Vitozzin johdolla. 1600-luvun keskivaiheilla rakennettu rakennus on ollut Savoijin kuningashuoneen kuninkaallisena palatsina, jonka julkisivun on suunnitellut arkkitehti Amedeo di Castellamonte. Palatsia on laajennettu ja uudistettu sen historian aikana useaan otteeseen ja se yhdistelee rokokoon, barokin ja uusklassismin tyylisuuntia. Kun pääkaupunki siirrettiin Torinosta Firenzeen, palatsin merkitys väheni.

Palatsi on vuodesta 1946 lähtien ollut valtion omaisuutta. Nykyisin palatsi on museona ja se on auki joka päivi (paitsi maanantaisin) klo 8:30–18:00. Palatsi on ollut Unescon maailmanperintökohde vuodesta 1997 lähtien.

 Lähteet 

Luokka:Italian palatsit
Luokka:Torinon rakennukset ja rakennelmat
Luokka:Savoijin hallitsijasuku
Luokka:Unescon maailmanperintökohteet Italiassa